### 12.    Beslutning om proces forud for navngivning af nye vejstrækninger, Kalundborg

**Åbent**

Sagsnr.: 326-2019-10083       J.nr.: 05.01.01           Dokumentnr.:
326-2019-91318

**Sagstype**

Beslutning.

**Resume og sagens baggrund**

Kommunen har nyligt anlagt og åbnet tre nye forbindelsesveje
mellem eksisterende vejstrækninger, hhv. Rynkevangen-Stejlhøj og
Asnæsvej-Langagervej-Flakagervej. Derudover har kommunen påbegyndt
anlægsarbejdet for Klosterparkvejs forlængelse på [adresse]. Der er ikke
truffet beslutning om, hvordan de pågældende vejstrækninger skal navngives.
Sagen lægger op til udvalgets beslutning om, hvordan processen for at navngive
de nye vejstrækninger skal foregå. Samtidig skal de konkrete vejstrækninger der
skal navngives/evt. ændre vejnavn nærmere afgrænses.

**Indstillinger**

Chefen for Plan, Byg og Miljø indstiller

1.    at udvalget
nærmere afgrænser de vejstrækninger, der skal navngives/evt. ændre vejnavn
under hver af nedenstående punkt 1-3,

2.    at der sammen
med høringen af bl.a. museet sker en offentliggørelse med indkaldelse af
offentlighedens idéer og forslag, samt

3.    at processen
fremadrettet suppleres med en offentliggørelse.

**Behandling**

Teknik- og Miljøudvalget.

**Sagsfremstilling**

Administrationen anbefaler, at udvalget drøfter og beslutter
processen forud for beslutning om at navngive følgende nye vejstrækninger i
Kalundborg:

1)
Forbindelsen mellem Rynkevangen-Stejlhøj (Station Biotekbyen Kalundborg
øst). Se bilag 1.

2)
Forbindelsen mellem [adresse] (Genbrugsstationen) og Langagervej
(Engvejskvarteret) samt forlængelse af Ib Simonsen med tilslutning til
[adresse]. Se bilag 2.

3)
Forlængelsen af [adresse], [adresse] (Se bilag 3).

Afhængig af, hvordan de enkelte vejstrækninger afgrænses,
kan der blive behov for at ændre vejnavn på (dele af) eksisterende
vejstrækninger. Administrationen bemærker hertil, at der så vidt muligt skal
tages hensyn til eksisterende adresser på vejstrækninger.

Normalvis fremlægger administrationen forslag til vejnavn på
nye vejstrækninger, som herefter sendes i høring hos udstykker, Kalundborg
Museum og eventuelle Lokalråd eller grundejerforening. Herefter fremlægges
sagen til Teknik- og Miljøudvalgets beslutning.

Nye veje kan navngives ud fra historiske og geografiske
betegnelser i området, de kan navngives efter personer og de kan navngives på
grundlag af temaer, eksempelvis fuglearter.

Ved nye udstykninger er der sjældent stor interesse for
vejnavne, men der kan forventes en større interesse ved eksisterende områder og
ved veje med særlig opmærksomhed. På den baggrund er der mulighed for, at
høringsprocessen suppleres med en offentliggørelse og indkaldelse af idéer og
forslag fra offentligheden.

Sagen vil efterfølgende blive fremlagt for udvalget, med
henblik på, at udvalget beslutter de nye vejnavne.

Administrationen foreslår endvidere, at udvalget drøfter, om
processen for indkaldelse af idéer til vejnavne skal tilpasses med ovennævnte
offentliggørelse.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1- Vejstrækning Rynkevangen-Stejlhøj | 326-2019-91906 |
| Bilag 2 - Vejstrækning Asnæsvej-Langager | 326-2019-92280 |
| Bilag 3 - Vejstrækning Klosterparkvejs forlængelse | 326-2019-92219 |